Kosovë: Jo veprimtari për 1 majin, për shkak të rrethanave në vend
Sindikatat kanë vendosur që të mos dalin në protesta por pranojnë se gjendja ekonomike është e vështirë
Ndryshe nga shumë vende të botës, një maji, dita e punëtorëve që është përfshirë në kalendarin e festave shtetërore të Kosovës po kalon pa ndonjë veprimtari të veçuar sindikaliste, por me konstatimet se vendi është ende në gjendje jo të mirë ekonomike dhe ende larg mundësive për të krijuar mjaft vende pune. Kësaj radhe sindikalistët kanë vendosur që të mos organizojnë ndonjë shprehje publike të pakënaqësisë, që sipas kryetarit të Bashkimit të Sindikatave të Pavarura të Kosovës Haxhi Arifi, për shkak të rrethanave me të cilat po përballet shteti i Kosovës. tha zoti Arifi. Por, me një vendim të tillë nuk janë pajtuar Lëvizja Studentore për Barazi-Studim e kritikë, të cilët nëpërmjet një aksioni e kanë kritikuar vendimin e Sindikatave për mos organizimin e protestave. Teutë Rusta nga kjo lëvizje thotë se situata politike nuk është arsyetim për të mos protestuar, pasi që sipas saj vet gjendja e punëtorëve dhe e punë kërkuesve është çështje politike. tha ajo. Por, zoti Arifi nuk përjashton që brenda këtij muaji të protestohet. tha zoti Arifi. Çdo vit, rreth 20 mijë njerëz të rinj hyjnë në tregun e punës në Kosovë dhe me gjithë rritjen ekonomike, nuk është e mjaftueshme për Kosovën që të jetë në gjendje të absorbojë jo vetëm ata që tashmë janë të papunë, por edhe ata që hyjnë në tregun e punës. Autoritetet thonë se vendi ka shënuar një rritje ekonomike prej pesë për qind, por ekspertët e ekonomisë thonë se kjo nuk mjafton për përmirësimin e gjendjes sociale dhe zvogëlimin e papunësisë që përfshinë gati gjysmën e popullsisë. Ekspertët thonë se për të përmirësuar këtë gjendje, shtetit të ri i duhet të paktën dyfishi i rritjes ekonomike.